Groot dele van Pretoria sonder krag(Argieffoto: Severin D./Unsplash) Groot dele van Pretoria sit sedert Maandagoggend sonder krag weens ŉ probleem by ŉ substasie in die ooste van die stad. Die Tshwane-metro het gesê die kragonderbreking is weens ŉ onderbreking by die Njala-substasie. Buurte in die ooste van Pretoria en dele van Centurion word deur die kragonderbreking geraak. Die kragonderbreking het ook verkeersontwrigting tot gevolg. Van die buurte in Pretoria-Oos en Centurion se krag het intussen weer aangekom. In dié stadium is daar nog geen aanduiding van wanneer die kragtoevoer heeltemal herstel gaan wees nie. Die Njala-substasie is al meer as 50 jaar oud en verskaf elektrisiteit aan die grootste gebiede in die ooste van Pretoria.